【出典】 《三国志》卷二十五《魏书·辛毗传》:“辛毗字佐治,颍川阳翟人也。……文帝践阼,迁侍中,……帝欲徙冀州士家十万户实河南。时连蝗民饥,群司以为不可,而帝意甚盛。毗与朝臣俱求见,帝知其欲谏,作色以见之,皆莫敢言。毗曰:‘陛下欲徙士家,其计安出?’帝曰:‘卿谓我徙之非邪?’毗曰:‘诚以为非也。’帝曰:‘吾不与卿共议也。’毗曰:‘陛下不以臣不肖,置之左右,厕之谋议之官,安得不与臣议邪!臣所言非私也,乃社稷之虑也,安得怒臣!’帝不答,起入内;毗随而引其裾,帝遂奋衣不还,良久乃出,曰:‘佐治,卿持我何太急邪?’毗曰:‘今徙,既失民心,又无以食也。’帝遂徙其半。”
【释义】 三国魏文帝时,侍中辛毗为徙民事曾牵文帝衣裾强为直谏。后世用作咏忠臣直谏的典故。
【例句】 樊哙排闼,辛毗引裾。(李瀚《蒙求》9960)这里举辛毗引裾强谏事作为提供学童学习典故之一则。